Μάρλι Μάτλιν

Η Μάρλι Μάτλιν (αγγλ. Marlee Matlin), γεννημένη στις 24 Αυγούστου 1965, είναι Αμερικανίδα ηθοποιός. Είναι η πρώτη κωφή ηθοποιός που έχει βραβευτεί ποτέ με το Όσκαρ Α' Γυναικείου Ρόλου"Shoshannah Stern — Ready for Prime Time" Ability Magazine το οποίο κέρδισε το 1986 για την ταινία Παιδιά Ενός Κατώτερου Θεού (Children of a Lesser God) σε ηλικία εικοσιενός ετών. Η νίκη της την κατέστησε την νεώτερη ηθοποιό στην ιστορία του θεσμού που έλαβε αυτή τη διάκριση. Η Μάτλιν έχει βραβευτεί επίσης με μια Χρυσή Σφαίρα, ενώ για τις τηλεοπτικές τις εμφανίσεις έχει λάβει δυο επιπλέον υποψηφιότητες για το βραβείο και τέσσερεις υποψηφιότητες για Έμμυ. 

 Βιογραφία 
Η Μάρλι Μάτλιν γεννήθηκε στο Μόρτον Γκρόουβ του Ιλινόι το 1965. Γονείς της είναι η Λίμπι Χάμερ και ο Ντόναλντ ΜάτλινMarlee Matlin. Film Reference.com.. Σε ηλικία 18 μηνών έχασε την ακοή τηςMatlin, Marlee, I'll Scream Later, New York: Simon and Schuster, c2009, pp. 3.  λόγω γενετικής δυσμορφίας του κοχλίαMatlin, Marlee, I'll Scream Later, New York: Simon and Schuster, c2009, pp. 21–22.. Η ηθοποιός αποτελεί μέλος της National Association of the Deaf. 

Η Μάτλιν έκανε το ντεμπούτο της σε παιδικό θέατρο ΙCODA σε ηλικία 7 ετών, ερμηνεύοντας το ρόλο της Ντόροθι στη θεατρική μεταφορά του μυθιστορήματος του Λ. Φρανκ Μπάουμ Ο Μάγος του Οζ. Χρόνια αργότερα γνωρίστηκε με τον Χένρι Γουίνκλερ που την είδε σε μια από τις παραστάσεις στην οποία συμμετείχε στο παιδικό θέατρο και τη βοήθησε να λάβει το ρόλο της κωφάλαλης Σάρα Νόρμαν στην ταινία Παιδιά Ενός Κατώτερου Θεού (Children of a Lesser God). Η ερμηνεία της της χάρισε τη Χρυσή Σφαίρα καλύτερης γυναικείας ερμηνείας σε δράμα καθώς και το Όσκαρ Α' Γυναικείου Ρόλου. Την περίοδο εκείνη είχε δεσμό με τον συμπρωταγωνιστή της στην ταινία Γουίλιαμ Χερτ. Την επόμενη χρονιά εμφανίστηκε στην ταινία Γουόκερ, ο Κατακτητής (Walker, 1987) πλάι στον Εντ Χάρις κι έπειτα άρχισε να εμφανίζεται ως επί το πλείστον σε τηλεοπτικές παραγωγές για κάποιες από τις οποίες έλαβε υποψηφιότητες για Χρυσή Σφαίρα και για Έμμυ. Σημαντική θέση στην τηλεοπτική της καριέρα κατέχει ο ρόλος της κωφάλαλης λεσβίας στη σειρά The L Word. 

Το 1993 η ηθοποιός παντρεύτηκε με τον αστυνομικό Κέβιν Γκραντάλσκι. Οι δυο τους γνωρίστηκαν όταν εκείνη πρωταγωνιστούσε στη σειρά Reasonable Doubts. Έχουν αποκτήσει τέσσερα παιδιά.

 Βιβλία συγγραφής της 





 Παραπομπές 

 Εξωτερικοί σύνδεσμοι 



Κατηγορία:Βραβευμένες με Όσκαρ Α' Γυναικείου Ρόλου
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Δράμα)
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Κωφοί